TV7 Piiblikool
Uus loomus - elu Kristuses Jeesuses
Tere tulemast TV7 Piiblikooli.
7 esimese korraga oleme vaadanud üle ristiusu juured.
Nüüd korral siirdume järgmise osa juurde: isiklik usk, mille esimene
teema on "Uus loomus - elu Jeesuses Kristuses". Sellest õpetab meid
kooli direktor Tapani Talikainen. Peale õpetust koguneme jälle
väikerühmadesse arutama selle üle, mis jäi meelde ja millised küsimused
kerkisid esile. Arutleme ka koos õpilastega laua ümber.
Enne õpetust palvetame.
Armas Taevaisa, Püha Jumal, me täname Sind, et oled andnud selle
Piiblikooli ja õpetajad-õpilased ning ennekõike Püha Vaimu kaudu
sõnumi, mida me saame rakendada usu kaudu, mis lähendab meid
Jeesus Kristusele. Õnnista tänast õhtut ja õpetust. Ava silmad ja
kõrvad. Luba meil arutelu kaudu nii siin stuudios kui ka kodudes
kasvada ühises jagamises ja leidmises. Õnnista meid, Isa,
kogu õhtuks. Aamen.
Tapani Talikainen, palun!
Rõõm on olla teie keskel, üheskoos uurida Jumala Sõna, õppida Temast.
Soovin su ellu armu ja rahu, mis tuleb Jumalalt, meie Isalt ja
Issandalt Jeesuselt Kristuselt.
Meil on täna õhtul huvitav ja väljakutsuv teema. Sarja "Isiklik
usk" esimene teema. Kui sul on Piibel lähedal, siis ava sealt
kiri galaatlastele, 2. ptk, 20. salm
"nüüd ei ela enam mina, vaid Kristus elab minus. Ja mida ma nüüd elan
ihus, seda ma elan usus Jumala Pojasse, kes mind on armastanud
ja on iseenese loovutanud minu eest."
Näeme siit, millest Paulus hüüab: "mina elan". Kui uurime Piiblist
Pauluse elu, siis leiame, et ta Saulusena Tarsosest oli variseride
koolkonnast, Moosese seaduse järgija, austatud mees.
Kui Paulus oli teel Damaskusesse, minnes kiusama Issanda Jeesuse
Kristuse kogudust, siis ilmus talle Jeesus Kristus. Sauluse Tarsosest,
Pauluse ellu tuli suur muutus.
Ta kohtus Issanda ja Vabastajaga, tema elu eesmärk ja alus muutus.
Teises kohas on ta öelnud, viidates oma variserlikule elule: "Kristuse
pärast ma olen minetanud kõik selle
ja pean seda pühkmeiks, et saada kasuks Kristust."
Uus elu oli liikuma panevaks jõuks Pauluse elus. Uus loomus.
Kui rääkida usust Piiblit mitte- tundva inimesega, siis tihti on
vastuseks: "Sa kasutad kummalisi mõisteid, räägid "hiina keeles" -
ma ei mõista seda." Tõsi, vaimseid asju tuleb uurida vaimselt ja kui
võiksime ammutada elu, mida me saame Jumala Sõnast, siis me peame
teadma arusaamu ja mõisteid, muidu Jumala Sõna ei avane.
Piibel kasutab tihti vastandeid: ühelt pool pilt vanast elust, teisel
pool uus elu. Need liiguvad kokkupõrkekursil.
Meil on hea mõista, et Piibli tõde on must-valge, seal pole halli ala.
Me, kes me järgime Jeesust Kristust, käime valguses. Kes ei järgi, käib
pimeduses. Me, kes oleme pöördunud, teinud meeleparanduse, liigume üha
sügavamale Kristuse ja Temas oleva elu tundmises. Või jätkame selja
pööramist Jumalale ja Tema kutsele, eemaldume Temast. Need on selged
piibellikud pildid sellest uuest ja vanast elust.
Kui loete Piiblit, siis on seal kasutusel "uus ja vana inimene",
"vana ja uus loomus", "loomulik ja vaimne inimene", "lihalik ja
vaimne inimene", "maine ja taevane inimene", "vana ja uus Aadam".
Jeesus Kristus on uus Aadam, pattu langenud esimene inimene Aadam on
vana Aadam. Nii õpetab Piibel.
Kui vaatame Piiblit, siis leiame mitmeid kirjakohti, mis räägivad
meie seisusest või olukorrast Jumala ees. Kas me oleme saanud Jumala
lapse seisuse või oleme veel väljaspool.
Mõistame, et Jumala lapseks olemine on elu uues loomuses, mitte vanas,
pattu langenud "mina"-s, millest me oleme juba kuulnud.
Gl 4:4-5 - "Aga kui aeg sai täis, läkitas Jumal oma Poja, kes sündis
naisest, sündis Seaduse alla, lahti ostma seadusealuseid, et me
saaksime pojaseisuse." 2 Kr 5:17- "Niisiis, kui keegi on Kristuses,
siis ta on uus loodu, vana on möödunud, vaata, uus on sündinud."
Nii räägib Piibel selgelt meie seisusest, mis meil on Jumala ees.
Uus loomus on alati usu kaudu Kristusesse.
Kui me pöördume, saame Jeesuse Kristuse omaks, järgijaks, siis me
olukord pole tingimata selline, mida ootab ja tahab Jumal.
Piibel hoiatab, et kui me ei liigu Tema tahtes, käskudega kooskõlas,
uues elus, siis me kurvastame Püha Vaimu. Me ei peaks kurvastama
Jumala Püha Vaimu, vaid oleksime rõõmsad ja kasulikud
Jumala riigile ja ligimesele.
Teine termin, mida Piibel kasutab seoses uue loomusega,
on "uuestisündimine". Ühes kiriku nõukogu esimees rääkis: "Mulle
meeldib Jumala Sõna, aga mulle on vastik termin "uuestisündimine".
Mulle ei meeldi see, ärge kasutage seda, ärge rääkige sellest."
Me teame, kui Jeesus kohtas Nikodeemosega, kes oli järginud
Jeesust, näinud Tema imetegusid. Nad kohtusid öösel, kuna Nikodeemos
kartis kohtuda päevavalges Jeesusega. Ta alustas juttu kiitmisega: "Rabi,
me teame, et sa oled suur Õpetaja, sest keegi ei suudaks teha neid
tunnustähti, mida sina teed, kui temaga ei oleks Jumal."
Jeesus ei vastanud: "Tänan nende heade sõnade eest.", vaid üllatas
teda, öeldes: "Kes ei sünni ülalt, ei või näha Jumala riiki." Sa pead
uuesti sündima ülevalt. Jeesus andis keskse tõe, mida
tahab meis teha Püha Vaim.
Nikaia usutunnistuses me tunnistame, et usume Isa, Poega ja Püha Vaimu.
Seal on hästi öeldud, et Püha Vaim on elavaks tegija. Püha Vaim
sünnitab meid usku. Võtab Jeesuse Kristuse omast ja jagab meile.
Kas sina oled mõelnud oma usust: kas elad oma usus, sellises,
mida sa ise sünnitad, või elad sa kingitud usus? Piibel õpetab, et
me peame elama samas usus, mis on Jeesusel Kristusel, Jumala Pojal.
Selle usu oleme saanud kingituseks Pühalt Vaimult.
Kui õpetasin esimesel korral, siis tõdesin, et ristiusk sügavamas
tähenduses pole religioon teiste religioonide hulgas, vaid see on elu.
See on elu Jeesuses Kristuses.
Piibel räägib kahest uuestisünnist: üksikisikule juhtuvast Jumala tööst
ja veel maailma uuestisündimisest.
Jumal muudab meie loomulikku olukorda, maa hävineb ja Ta teeb
uued taevad ja uue maa. Ta taastab paradiisiaia olukorra,
mis pattu langemise järel kadus.
Vaatame Piiblist, mida üksikisiku uuestisündimine tähendab.
1. Pt 1:3,5 räägib sellest uuestisünnist:
"uuesti sünnitanud elavaks lootuseks"
Meie elu jõuks on lootus. Keegi on öelnud, et kui inimene kaotab elus
lootuse, siis tal kaob elujõud.
Piibli järgi me saame käia elavas lootuses. Elu on tihti vaevaline,
kannatused, ahistused, katastroofid. Aga me saame elada selles lootuses.
Võib öelda, et uus loomus on nagu loodu on kutsutud igaveseks, mitte
ainult siin ajaliseks. Me, Jumala lapsed, oleme igapäevaelus nagu
ilma Jumalata elavad inimesed, aga me loodame, meie hingeankur on
taevas. Meil on tugev lootus.
Piibel lubab, et see uues loomuses, kui me elame Jeesuses Kristuses,
siis me pärime koos Temaga kõik, mille Isa Jumal on valmistanud
tee teisele poolele, kogu taevase ilu. Midagi nii suurt, nagu Piibel
ütleb: "Mida silm ei ole näinud ega kõrv kuulnud ja mis inimsüdamesse
ei ole tõusnud -selle on Jumal valmistanud neile, kes teda armastavad."
Paulus ütleb nende kohta, kes on pannud oma lootuse Kristusele üksnes
selles elus, et nad on kõikidest teistest inimestest armetumad.
Meie siht on igavikus.
Kui me sünnime uuesti, siis uus loomus hakkab meis elama, Jumala
Vaim saab meid mõjutada. Piibli sõnul algab uus ajajärk me elus.
Meid on välja kistud pimeduse meelevallast ja asetatud armsa Poja
valguse riiki. Oleme taeva kaaskodanikud ja elame igavest
elu juba praegu uue loomuse kaudu. Meil on tänuväärne seisus.
Oleme vabastatud Saatana ja patu orjusest, surmahirmust. Uus loomus
meis tunnistab kõike, mida Jeesus Kristus on siin ja praegu.
Me liigume vabaduses. Kui Jeesus kohtus kord variseridega, siis Ta
rääkis neile orjusest. Variserid ütlesid: "Me oleme Aabrahami
järglased ega ole iial kedagi orjanud,..." Jeesus vastas:
"igaüks, kes teeb pattu, on patu ori." ja "Kui nüüd Poeg teid vabastab,
siis olete tõepoolest vabad." (Jh 8).
Siin on uue ja vana loomuse vaheline erinevus. Seda on tähtis mõista.
Meie tulevik on huvitav ja väljakutsuv. Rm 8: 19 -
"Sest loodu ootab pikisilmi Jumala laste ilmsikssaamist."
See, mida Issand on ehitanud ja ehitab koguduse, Kristuse pruudi
kaudu, mõjutab kogu loodu vabanemist patuorjusest, milesse
inimesed on jõudnud. Selline on Piibli loogika.
Jumal pani meid harima ja kaitsma loodut, aga me oleme selle usalduse
petnud ning looduse hävitanud. Ise me seda olukorda parandada ei saa.
Maailm saab kogema uuestisünni imet.
Kas sina oled kunagi esitanud selliseid küsimusi?
Tänaval käies ja Alfa-kursustel kerkivad üles sellised küsimused:
Kuidas saada usklikuks? Mida tähendab
usklikuks olemine? Kuidas ma tean, et olen usklik? Kas olen pilganud
Püha Vaimu? Mida tähendab Püha Vaimuga täitumine?
Käin lühidalt läbi Ap 2:37-42, kus on näha, mida usuprotsess
endas sisaldab, kuidas see areneb, mida öelda küsijale.
Me kõik teame, uurides Sõna või enese kogemustest, et kõik algab
Püha Vaimu kutsest. Me huvitume neist asjadest. Jeesus ütles: "Keegi
ei saa tulla minu juurde, kui talle ei ole seda andnud Isa."
Püha Vaimu töö on panna meid huvituma vaimsetest asjadest,
sellest, mis on Piiblis.
Kui me kuuleme Sõna jutlust,... mäletate, kui Peetrus jutlustas
Nelipühal, siis see sõna lõikas neile südamesse: "Mida me peame
tegema, mehed-vennad?" Jumala Sõna tegi tööd.
Kui me kuuleme Sõna jutlust, Pühast Vaimust ja piibellikku, siis tuleb
patutunnetus. Meile tuleb hingehäda. Kui nii ei lähe, siis on
viga meie kuulutuses.
Kui tuleb hingehäda, siis me vajame Kristuse kaitset. Meile õpetati
armust ja seadusest. Seaduse ülesandeks on tekitada patutunnetus.
Arm annab põgenemiskoha, saame joosta Kristuse sülle.
Mitmed meist on nii teinud. Isegi olen. Patutundmises pöördunud.
Piibel õpetab, et selle järel on ristimine ja
me saame Jumala jüngriteks.
On väga tähtis, et me uurime Piiblit, palvetame, käime koguduses, et usk
saaks kasvada. Piibli sõnul on see algul sinepiivakese sarnane
ja meie ülesandeks on kasvada täiusesse Kristuse tundmises.
On tähtis, et kui Jumala külv puudutab meid, et see tuleks hea
maa peale, et see saaks kasvada.
Jeesus ütles: "Valvake, veelkord ütlen, valvake." Mitmed asjad tahavad
meid kohe alguses eemale rebida heast maapinnasest.
Hoolitsegem, et kasv algaks.
Meil tuleb pidevalt täituda Püha Vaimuga.
Ilma Püha Vaimuta me närtsime, Jumala elu, uus loomus meis ei
tugevne ega süvene. Meil tuleb nõustuda, nagu Piibel ütleb, käte
peale panemisega, et meie eest palvetatakse ja Jumal saaks
meid täita pidevalt Püha Vaimuga.
Püha Vaimuga täitmisega liitub nn. armuandide esiletulek, mis on
vajalik teenimistöö ja koguduse üles- ehitamiseks. Paulus innustab meid
taotlema armuande. Otsima varustust, et oleksime kasulikud Jumalale
ja kogudusele viljakandmisel.
Me peame olema valmis võitlema.
Me oleme usklikena võitlustandril. Meie sees olev vana loomus püüab
meid pidevalt viia eemale osadusest Kristusega. Selles võitluses on
võiduks vaja Püha Vaimu abi, et Ta, Püha Vaim, uus loomus meis,
saaks nö. ülemvõimu. Jeesus Kristus saaks olla Issand meie elus.
Tema saaks juhtida meie elu.
On tähtis, et selles sisemises ja välimises võitluses püsiksime
võitjana ja jõuaksime kohale. Paulus ütles: "ma ei arva endast,
et ma selle olen kätte saanud,... ma püüdlen sihtmärgi ... võiduhinna
poole." (Fl 3). See näitab, et
kui me ei hoolitse pidevalt usu eest, ei võitle, ei võistle,
ega ela pühitsuselu, siis läheb meil halvasti. Meil on võitlus.
Kui me lõpetame jooksu, jõuame raja teisele poolele, siis me
saame tasuks selle, mis on pühadele valmistatud kirkuses, nagu Piibel ütleb.
Me saame võidupärja, võiduhinna. Me saame koha taevas ning krooni,
mille Jumal on heaks arvanud meile anda. Me saame, armsad sõbrad,
valitseda Kristusega koos, 1000- aastases rahukuningriigis ja
ikka ja igavesti. Kas pole mitte peaeesmärk, väga väärtuslik siht,
mille poole pürgida. Keegi ei saa meilt võtta Jumala armu ega seda
seisust, mille me oleme saanud usu kaudu Jumala lapsena. Nii ei
pea mõtlema. Tänase usklikuna ma pole usus. Vaid rahus me käime seda
teed võitluses Püha Vaimu abil.
Vaatame veel usu olemust.
Üks pastor, kellega rääkisin, ütles mulle: "Tänapäeva inimeste
probleem on see, et usku kujutatakse kui "kõik see ja taevas ka".
Tahame alles hoida vana loomuse harjumused, teed, asjad, mida me
oleme saanud nautida. Tahame neid hoida ja samas vastu võtta seda,
mis on Jumala oma. Jumala armu võetakse vastu.
Tänapäeval on moes teoloogia, et igaüks saab luua oma Jumalapildi.
Seotakse kokku Piiblist sobivad kirjakohad ja nendest
"tükkidest" ehitatakse selline usu -ja Jumalapilt, nagu endale sobib.
Saame öelda, et siin on palju vigu. Sellega Jumal end ei seo, õnnistused
ei tule esile, Jumala vili meis ei sünni selliselt.
Tegime kord innukalt tänavamisjonit. Ühel usuõel oli prohveteerimise and,
ta ütles meile:"Jumal ei taha tangisünnitusi, vaid terveid lapsi."
Järgigem Jumala Sõna, elades selle järgi.
"sest südamega usutakse õiguseks, suuga aga tunnistatakse päästeks."
Usu olemus haldab kogu meie isikut. Rm 12:2 - "Ja ärge muganduge
praeguse ajaga, vaid muutuge meele uuendamise teel,..." - see on
muutumise ja kasvamise protsess. Me ei saa valmis, aga me saame
pürgida paremaks. Kui ebaõnnestume, siis Jumal arm tõttab appi, saame
tõusta ja uuesti alustada. Hooldus pole selline, et kaotaksime Jumala
armu või seisuse, mis meil on armu kaudu usus Jeesusesse
Kristusesse Tema ees. Me oleme siis turvalise meelega, aga
tehkem tööd, valvakem, püsigem kindlana.
On 3 võtmeala, milles on usu sisu, mida harjutades me kasvame ja
püsime usus ja saame Jumala soovitud vilja. Neid on kerge meelde jätta:
Kõik juhtub Sõna alusel. Kui me ei loe Piiblit, ei söö eluleiba, siis
oleme nõrgad. See on kõige alus. Siis peame olema jätkuvalt
ühenduses Issandaga, see toimub palve kaudu kambris, aga ka
eestpalve kaudu. Me vajame meie isikule sobivat ja toimivat kogudust,
millele jääda ustavaks. Kui me neid kolme oma elus arendame ja
kaitseme, siis usun, et hea tuleb.
Me oleme karmid teineteise vastu, kritiseerime ega mõista, et usk
on kasvuprotsess. Siin on neli usustaadiumit. Me alustame
päästvast usust. Tunnetame tõe ja võtame Jeesuse Kristuse ellu
ja pääseme Jumala riiki. Siis me lähme kasvuetappi. Kasvame.
Nüüdki oleme Piiblikoolis õppimas tundma Jeesust Kristust, Isa Jumalat
ja siis pääseme tegude usku, ehk läheme evangeelset või palve-
tööd tegema. Veel on viimane etapp: võidukas usk. Püha Vaim saab meid
võtta eritööle, saame tegutseda Jumala tahtega kooskõlas.
Mul on veel mõtteid usu võidujooksust ja pühitsuselust. Nendest tuleb
meil eraldi õpetusosa, kus vaatame neid teemasid sügavamalt.
Mõned sõnad Püha Vaimu viljadest.
Piibel räägib, et kui me kasvame usus, edeneme Kristuse tundmises,
siis Püha Vaimu vili tuleb esile meie eludes.
Püha Vaimu 9 vilja võib jagada kolme ossa: esimesed on seotud
jumalasuhtega- armastus, rõõm, rahu. Ligimese suhtega on seotud
pikk meel, lahkus, headus. Minaga seonduvad on ustavus, tasadus
ja enesevalitsus. Neid tahab Püha Vaim meie eludesse.
Üks vili - üheksa maitset. Arendagem neid.
Lõpuks veel üheksa armuandi, neistki tuleb eraldi õpetusosa.
Palugem neid oma ellu tööriistadeks. Nii kasvame Kristuse tundmises,
andugem Temale Püha Vaimu juhatusel. Me võime edendada Jumala
riiki praegusel ajal. Aamen.
Siin TV7 kohvikus on jälle elav arutelu, lähtepunktiks on Tapani
Talikaise õpetus uuest loomusest, uuest elust Jeesuses Kristuses.
Minuga on siin Liisa Syrjäle ja Teemu Tapio.
Tere tulemast vestlema.
Milliseid mõtteid tekitas uue elu ja uue loomuse teema teis?
Mul on uus loomus Kristuses nagu Piibel ütleb, mul on täiuslik loomus.
Saan konkreetselt teada, kuhu Jumal juhatab, palve ja Sõna
lugemise kaudu. Saan aimu, mis on see vana loomus, mis püüab
pead tõsta. Uus on Jeesus Kristus, kes elab meis.
Kuidas saab vana loomust risti lüüa, et see ei tõuseks esile?
Nii, palve ja Jumala Sõna jõul. See on elav ja tõhus,
vahe kaheteraline mõõk. Kui me seda järgime, see on meile jalale lambiks.
Liisa, mis mõtted sinul on?
Ennekõike Jumala armastus, Jeesuse armastus, et see on meid lunastanud.
Isa, Poja ja Püha Vaimu. Püha Vaimu kaudu on Ta sünnitanud meis usu.
Ja pääste meis.
Vägi tuleb Temalt. Kui oleme Tema lähedal, järgime Teda kogu südamest,
nagu Teemu ütles, Sõna lähedal, palves iga päev.
Valvame oma olukorda.
Loengus toodi esile, et inimene kas on usus või mitte, pimeduses või
valguses. Pole vahepealset võimalust. See on kõva sõna?
See on nii Piibli järgi, Jeesus ütles: "Kes ei ole minuga, see on
minu vastu." Kas meil on võetud Jeesus Kristus südamesse Issandana
ja Vabastajana või ei ole. Halli territooriumit pole?-Ei ole.
Nii ütleb Piibel ja ma usun täielikult Piiblit. Jeesus ise ütles:
"Kes ei ole minuga, see on minu vastu." Mina usun seda, aamen.
Liisa, mida sina mõtled sellest?
Kolmandat teed pole. On 2 teed: emma-kumma valid.
Mõni loobub usust või ei taha tulla usku. Tal on valed arusaamad.
Keegi on talle usust rääkinud valel viisil.
"Rõõm Issandas on minu tugevus." nagu Piibel ütleb. See on rõõmus asi.
Annab rahu südamesse Püha Vaimu kaudu, rahu ja andeksandmise, kui
anname elu Jeesusele Kristusele. Meis sünnib uus loomus ja saame
olla tänulikud. -Meie vestluses on mitu korda
olnud sõna "usk". Samuti ka loengus. "usk", "religioon", "ebausk".
Mis vahe on usul ja religioonil? Teemu.
Religioon on rituaalid, käiakse koguduses, pühas paigas, sooviga
teha usuline sooritus. Olen nüüd püha, mina saan patud andeks ja jätkan
oma elu koos patuga, järgmine kord saan jälle puhtaks.
Usk on puhas usk. Jeesuse Kristuse armastamine. Jeesus ütleb
Jh 14 peatükis 3 korda: "Kui keegi armastab mind, küll ta peab minu sõna."
Kui me usume Temasse, siis me tahame järgida Jeesust ja Tema Sõna.
Usu kaudu tuleb meile Jumala vägi, ainult usu kaudu.
Alguses räägiti uuestisündimisest, Liisa, kas see liitub Teemu jutuga?
Usk ja religioon. -Religioon on enne usule tulekut.
Juba lapsena sain pühapäevakoolis Uue Testamendi ja lugesin seda.
Küsisin, et kas ka tänapäeval juhtub nii, nagu juhtus Jeesuse päevil.
Ema vastas: "Ei, nii ei juhtu. See on ajalugu." Religioossel inimesel on
raskem tulla elavasse usku kui ateistil. Mu isa oli ateist, kes
tuli kiiremini usule, ta võttis Jumala Sõna kohe tõena.
Religioossust on viimasel ajal aina rohkem, kogudustes ja kirikutes.
See vaimsus vallutab. Meil tuleb püsida kindlana lõpuni, et
pääseme ja pole muud, kui Jeesus Kristuse kaudu saadav igavene elu.
Tihti kasutatakse sõna "kultuuriline kristlus". Kogu kultuuri aluseks
on kristluse õpetus. Mida arvad "kultuurilisest kristlusest", Tapani?
Sellega Jumala ees kaugele ei jõua.
Piibel ütleb: "Aga ilma usuta on võimatu olla meelepärane,".
Kui meil on usk aluseks ja selle peale ehitatakse kultuurilised
asjad, siis on need kultuurilised asjad allutatud Jumala Sõnale ja
need on siis kasulikud.
Me pole kultuuri vaenlased ega vastased.
Traditsioonid pole halvad asjad.
Ei, kui see tugevdab või on Jumala Sõnaga samasuunaline.
Ütlesid, et sõna "uuestisündimine" on kellelegi raske ja vastumeelne.
Millest see tuleneb?
Arvan, et suurim süüdlane on hirm.
Inimene kardab kõike, mis on tundmatu ja mida ei saa haista,
maitsta, kuulda ega näha. See on hirmutav.
Kuidas võtad kokku tänaõhtuse teema: Uus loomus - elu Kristuses Jeesuses?
Kalevi Lehtinen tõdes, et igal inimesel on Kristuse kujuline tühi
koht südames, mis vajab täitmist. Usk tähendab seda, et Jeesus Kristus
Püha Vaimu kaudu tuleb meisse ja elab meis, nii et see koht täitub.
Rahutu saab rahu ja jumalatu leiab Jumalaga osaduse. See on Jumala
suur töö ja armu töö ja ime.
Siit on meil hea minna edasi. Tänan, Liisa ja Teemu, vestluse eest.
Tapani, millest räägitakse järgmine kord?
Jätkame õpetust teemal "Palve ja ülistus - dialoog Jumalaga".
Teema on väga tähtis. Palve on tähtis osa meie usuelust. Sellest
kõneleb meile Maarit Verkkoperä Keravan City kogudusest.
Tänan, et olid meiega. Las Taevane Isa õnnistab su elu.
Tere tulemast taas nädala pärast.
Tõlge: Merle Sibola